Kalle Fürst

Kalle Fürst (født 1944) er en norsk tv-regissør og tv-produsent som var ansatt i NRK i over 40 år. Han var han blant annet programsjef i barne- og ungdomsavdelingen. 

 Liv og virke 
Fürst ble ansatt i NRK i 1966 og begynte å arbeide med barne- og ungdomsprogrammer i 1969. Han var programsjef i NRKs barne- og ungdomsavdeling fra 1994 til 2007. I 1970-årene utviklet han problemorienterte tv-programmer om barn og foreldre under veiledning av Åse Gruda Skard og Magne Raundalen. Han ble blant annet kjent etter å ha sluppet NRK-kameraene inn i sitt eget hjem for å lage barneoppdrager-programmet Mathis, med sin egen sønn i hovedrollen. Fürst har vært involvert i produksjoner for tre generasjoner barn gjennom blant annet Mathis, Flimra, Midt i smørøyet, Pelle Parafins Bøljeband og Brødrene Dal. Han var også initiativtaker og grunnlegger av barnekanalen NRK Super i 2007. Fürst sluttet i NRK i 2012.

I 2009 ble han daglig leder i produksjonsselskapet Fürst & Far Film og Fjernsyn.

I 2009 var Fürst  produsent i Nordisk Films dokumentarseksjon. I 2010 var han kulturdirektør på den norske paviljongen under EXPO 2010 i Shanghai Kina. Han laget portrettprogrammer for NRK om Johan Tiedemann Johansen (programtittel: Med Jesus i Kina), Johan Galtung (programtittel: Johan uten land) og Magne Raundalen.

Fürst ble tildelt fagprisen under Gullruten 2006 og Kongens fortjenstmedalje i gull i 2008.

 TV-oversikt 

 Regi 

 1975 Mathis (TV-serie)
 1979 Brødrene Dal og professor Drøvels hemmelighet (TV-serie)
 1980 Serum Serum (TV-serie)
 1981 Pelle Parafin og automatspøkelsene (TV-serie)
 1982 Hemmelighetene i B-by (TV-serie)
 1982 Brødrene Dal og spektralsteinene (TV-serie)
 1985 Randi og Ronnis restaurant (TV-serie)
 1989–1990 Borgen skole (TV-serie)
 1994 Brødrene Dal og legenden om Atlant-Is (TV-serie)
 1999 Julemorgen (TV-program)

 Produsent 
(utvalg)
 1991 Mysteriet med det levende lik (TV-serie) –  produsent
 2005 Brødrene Dal og mysteriet med Karl XIIs gamasjer – produsent

 Referanser 

 Eksterne lenker 


Kategori:Norske TV-regissører
Kategori:Norske TV-produsenter
Kategori:Norske TV-programledere
Kategori:Programskapere for NRK
Kategori:Programledere for NRK TV
Kategori:NRK-ledere
Kategori:Tramteatret
Kategori:Vinnere av Gullrutens fagpris
Kategori:Kongens fortjenstmedalje i gull
Kategori:Personer fra Oslo